Document ID: /roh_data/filtered/Billingualer_Corpus_interleaved-de-rm.jsonl.gz/1596

This is a text translated from German to Rumantsch Grischun.
Aufnahmeprüfung in erste Gymnasialklasse erfolgt nur in der Erstsprache und in Mathematik

Die Aufnahmeprüfungen in das Untergymnasium werden angepasst. Ab sofort werden alle Schülerinnen und Schüler nur noch in ihrer Erstsprache und Mathematik geprüft und benotet. Dies hat die Bündner Regierung beschlossen und die entsprechende Teilrevision der Verordnung über das Aufnahmeverfahren an den Mittelschulen genehmigt. Die Anpassungen treten auf den 15. Mai 2009 in Kraft.

Die Anpassungen erfolgen aufgrund eines Urteils des Verwaltungsgerichts. Dieses hat am 5. Mai 2009 beanstandet, dass eine Aufnahmeprüfung, bei welcher Kinder mit italienischer oder romanischer Erstsprache auch in Deutsch geprüft werden, gegen das Rechtsgleichheitsgebot verstösst, wenn deutschsprachige Kinder nicht auch in einer zweiten Kantonssprache geprüft werden.

Die bisher praktizierte Ungleichbehandlung, wonach sämtliche Prüfungskandidatinnen und -kandidaten eine Prüfung in Deutsch ablegen, hat das Verwaltungsgericht als rechtswidrig qualifiziert. Einerseits, weil Deutschsprachige nicht ebenfalls in einer zweiten Kantonssprache geprüft werden, und andererseits, weil für Romanisch- sowie Italienischsprachige die Sprachnoten zu einer einzigen Prüfungsfachnote zusammengerechnet werden. Mit seinem Urteil klärte das Verwaltungsgericht eine heikle Rechtsfrage, welche auch sprach- und bildungspolitisch bedeutungsvoll ist.

Um den Anforderungen des Gerichtsurteils Rechnung zu tragen, hat die Regierung bereits im Hinblick auf die Aufnahmeprüfungen vom Juni 2009 die Verordnung über das Aufnahmeverfahren an den Mittelschulen angepasst. Alle Kinder werden an der Aufnahmeprüfung in die erste Gymnasialklasse nur in der von ihnen bezeichneten Erstsprache und in Mathematik geprüft. Diese Ausgestaltung gilt als Übergangsregelung. Ziel ist, dass ab dem Jahr 2012 auch die Schülerinnen und Schüler aus deutschsprachigen Primarschulen (neben Deutsch und Mathe) auch in Italienisch oder Romanisch geprüft werden sollen. Ab diesem Zeitpunkt sollen auch die Romanisch- und Italienischsprachigen wieder eine Deutschprüfung ablegen. Auf diese Weise sollen alle Kinder im Aufnahmeverfahren in die erste Gymnasialklasse in zwei Kantonssprachen und in Mathematik geprüft werden.

Auskunftsperson:

Dr. Hans Peter Märchy, Leiter Amt für Höhere Bildung,

Tel. 081 254 12 31

Gremium: Regierung

Quelle: dt Standeskanzlei Graubünden

13.05.2009
L'examen d'admissiun a l'emprima classa dal gimnasi vegn fatg mo en l'emprima lingua ed en matematica

Ils examens d'admissiun al gimnasi inferiur vegnan adattads. A partir d'immediat vegnan tut las scolaras e tut ils scolars examinads e giuditgads mo pli en lur emprima lingua ed en matematica. Quai ha concludì la regenza grischuna cun approvar la revisiun parziala correspundenta da l'ordinaziun davart la procedura d'admissiun a las scolas medias. Las adattaziuns entran en vigur il 15 da matg 2009.

Ellas vegnan fatgas pervia d'ina sentenzia da la dretgira administrativa. Quella aveva constatà ils 5 da matg 2009 ch'in examen d'admissiun, tar il qual ils uffants cun rumantsch u cun talian sco emprima lingua vegnan examinads er en tudestg, cuntrafetschia a la prescripziun da l'egualitad giuridica, sche uffants da lingua tudestga na vegnian betg er examinads en ina segunda lingua chantunala.

Il tractament inegual ch'è vegnì pratitgà fin ussa, tenor il qual tut las candidatas e tut ils candidats fan in examen en tudestg, ha la dretgira administrativa qualifitgà sco illegal. D'ina vart, perquai che las candidatas ed ils candidats da lingua tudestga na vegnan betg er examinads en ina segunda lingua chantunala, e da l'autra vart, perquai che las notas da lingua vegnan summadas ad in'unica nota da rom d'examen per candidatas e per candidats da lingua rumantscha e da lingua taliana. Cun sia sentenzia ha la dretgira administrativa sclerì ina dumonda giuridica delicata ch'è d'ina gronda impurtanza er per la politica da linguas e da furmaziun.

Per tegnair quint da las pretensiuns da la sentenzia giudiziala ha la regenza gia adattà - en vista als examens d'admissiun dal zercladur 2009 - l'ordinaziun davart la procedura d'admissiun a las scolas medias. Tut ils uffants vegnan examinads a l'examen d'admissiun a l'emprima classa dal gimnasi mo en quella lingua ch'els inditgan sco lur emprima lingua ed en matematica. Questa concepziun vala sco regulaziun transitorica. La finamira è quella che las scolaras e ch'ils scolars da scolas primaras tudestgas duain vegnir examinads (ultra en tudestg ed en matematica) er en rumantsch u en talian a partir da l'onn 2012. A partir da quest termin duain er scolaras e scolars da lingua rumantscha e taliana puspè far in examen en tudestg. Uschia duain tut ils uffants vegnir examinads en la procedura d'admissiun a l'emprima classa dal gimnasi en duas linguas chantunalas ed en matematica.

Infurmaziuns:

dr. Hans Peter Märchy, manader da l'uffizi per la furmaziun media-superiura,

tel. 081 254 12 31

Gremi: regenza

Funtauna: rg chanzlia chantunala dal Grischun

13.05.2009